Ο κακός βεζύρης

***Ο Κακός Βεζύρης*** είναι ο τίτλος μιας ελληνικής κωμικής σατιρικής σειράς που προβλήθηκε από τους τηλεοπτικούς δέκτες του Mega Channel τη σεζόν 1997-1998. Το σενάριο υπέγραψαν ο Χάρης Ρώμας και η Άννα Χατζησοφιά, οι οποίοι ανέλαβαν και τη σκηνοθεσία μαζί με τον Κώστα Κιμούλη. Αποτελεί τη μοναδική σειρά που δημιούργησαν ποτέ για το Mega. Η σειρά ολοκληρώθηκε νωρίς, παρόλο που σημείωσε ικανοποιητικά νούμερα τηλεθέασης, εξαιτίας των έντονων αντιδράσεων που κατάφερε να προκαλέσει σε πολιτικό υπόβαθρο λόγω της σάτιρας της, με αποτέλεσμα να προβάλλεται σε επανάληψη ελάχιστες φορές από τον σταθμό.

## Επισκόπηση

## Πλοκή
Ο Κλέων Βεζύρης είναι πολιτικό στέλεχος του κόμματος ΝΑΚΑ (Νέο Αγωνιστικό Κίνημα Αναμόρφωσης) και Γενικός Γραμματέας του Υ.ΠΕ.ΧΩ.ΔΕ. Ο Κλέων είναι εγωιστής, διεφθαρμένος και εμμονικά φιλόδοξος και έχει βλέψεις για τη θέση του υπουργού. Όταν ο εν ενεργεία υπουργός πεθαίνει σε δυστύχημα σε υπό κατασκευή σταθμό του Μετρό της Αθήνας (έπεσε και τον καταπλάκωσε τμήμα της σήραγγας, σύμφωνα με ρεπορτάζ στην αρχή του 1ου επεισοδίου), ο Κλέων είναι αρχικά σίγουρος ότι θα είναι εκείνος που θα τον διαδεχτεί. Σύντομα όμως διαπιστώνει ότι το κόμμα έχει διαφορετικά σχέδια. Τρεις άλλοι πιθανοί υποψήφιοι προβάλλονται από το κόμμα, όμως εκείνος θεωρεί ανάμεσα τους ως πιο χειραγωγήσιμο τον Ευάγγελο Μόσχο, βουλευτή της Λάρισας. Ο Μόσχος είναι καλοκάγαθος, αφελής, υπέρβαρος και ασχολείται μόνο με το σεξ και το φαγητό. Η σύζυγος του, Ρόζα, είναι κόρη του πλούσιου γαιοκτήμονα Μπαμπαγιούρη, ο οποίος έχει ισχυρές διασυνδέσεις μέσα στο κόμμα. Όταν ο Κλέων εξοβελίζει τους άλλους δύο υποψηφίους, ο Μόσχος γίνεται υπουργός και ο Κλέων συνωμοτεί σε κάθε επεισόδιο για να τον καταστρέψει, με σκοπό «να γίνω υπουργός στη θέση του υπουργού» όπως συνηθίζει να μονολογεί, χωρίς όμως επιτυχία, λόγω απρόβλεπτων εξωτερικών παραγόντων.

## Διανομή

### Πρωταγωνιστές

### Guest stars

## Υποδοχή και αντιδράσεις
Παρόλο που η σειρά σημείωνε ικανοποιητικά νούμερα τηλεθέασης, δεν κατάφερε να φτάσει σε κανένα επεισόδιο την αναμενόμενη υψηλή τηλεθέαση και ήδη από τα πρώτα επεισόδια σχολιάστηκε έντονα στον Τύπο ως «προβληματική» και ότι «δεν ακολούθησε την επιτυχία που είχαν *[[Οι Μεν Και Οι Δεν]]*». Η σειρά επίσης δέχτηκε έντονη λογοκρισία από το ΕΣΡ, αλλά και του ίδιου του σταθμού μέσω κάποιων πολιτικών προσώπων που ενοχλούνταν από το περιεχόμενο της. Γι' αυτό αρκετά επεισόδια έχουν μικρότερη από τη συνήθη διάρκεια (~35 λεπτά), και στις μετέπειτα δεκαετίες προβλήθηκε ελάχιστες φορές σε επανάληψη από τον σταθμό (και συνήθως στη μεταμεσονύκτια ζώνη ή τα ξημερώματα πριν τις ενημερωτικές εκπομπές).

Η σειρά ξεκίνησε να προβάλλεται στη prime time ζώνη της Δευτέρας, όμως το κανάλι τη μετακινεί από το 5ο επεισόδιο στη σχεδόν late-night ζώνη της Παρασκευής, ενώ από το 12ο επεισόδιο -μετά τις γιορτές των Χριστουγέννων- στα απογεύματα της Δευτέρας, μετά τη σατιρική εκπομπή της Μαλβίνας Κάραλη, με αποτέλεσμα να χάσει μεγάλο μερίδιο τηλεθέασης απέναντι στις καθημερινές σειρές του Νίκου Φώσκολου στον ΑΝΤ1 που μονοπωλούσαν το ενδιαφέρον των τηλεθεατών.

Επιπρόσθετα, δεν ήταν λίγα τα πολιτικά πρόσωπα που είχαν ενοχληθεί από τη πολιτική σάτιρα των Ρώμα-Χατζησοφιά, καθώς σύμφωνα με τη σεναριογράφο υπήρξε ένας συγκεκριμένος υπουργός που ενοχλούνταν έντονα γιατί πίστευε πως σατιρίζεται το άτομο του.

## Επεισόδια

* Προβάλλονταν κάθε Δευτέρα στις 21:05 (επεισόδια 1-4), κάθε Παρασκευή στις 22:00 (επεισόδια 5-11) και κάθε Δευτέρα στις 19:15 (επεισόδια 12-26).

## Παραπομπές

## Εξωτερικοί σύνδεσμοι
* 

Κακός βεζίρης
Κατηγορία:Ελληνικές κωμικές τηλεοπτικές σειρές